Vana-Põltsamaa vald

Vana-Põltsamaa vald (saksa keeles Gemeinde Schloß Oberpahlen) oli aastatel 1866–1939 vald Pilistvere kihelkonnas ja Põltsamaa kihelkonnas.Eesti ala valdade register 1866-1917 (vaadatud 1. detsember 2014) Valla pindala oli 241 km² ja elanikke 1919. aasta seisuga 2466 ja 1934. aasta seisuga 3159.Kadri Tael. "1919. aasta maareform Vana-Põltsamaa vallas". Tartu Üliooli ajaloo ja arheoloogia instituudi magistritöö, 2013 Vallamaja asus Põltsamaa läänekülje all.Maa-ameti kaardirakendused

19. sajandi keskpaigas oli Vana-Põltsamaa mõisavallas kaheksa küla: Annikvere, Kamari, Lebavere (asus Kolga-Jaani kihelkonnas), Paduvere, Räsna, Umbusi, Viruvere ja Vitsjärve. Talusid oli neis kokku 195. Esimesed talud osteti Vana-Põltsamaa vallas päriseks 1872. aastal. 1913. aastaks oli loodud Vana-Põltsamaa mõisa talumaadele 148 talu. Vana-Põltsamaa vald oli talude arvu poolest rikkaim ning ka pindalalt suurim Põltsamaa kihelkonnas. Suurim talu vallas oli 99,03 tiinu ning kõige väiksem vaid 1,8 tiinu suurune.

Viited

Kategooria:Pilistvere kihelkond
Kategooria:Põltsamaa kihelkond
Kategooria:Eesti vallad aastatel 1866–1939
Kategooria:Viljandi maakonna endised vallad